Jalan Negeri Kedah K713

Jalan Negeri Kedah K713 (K713) ialah jalan negeri yang terletak di bahagian selatan Daerah Baling, Kedah, Malaysia. Ia diselenggarakan oleh Jabatan Kerja Raya (JKR) Daerah Baling dan memiliki panjang keseluruhan iaitu, .  Jalan negeri ini menghubungkan Kampung Hangus di timur dengan Kampung Sungai Tawar di barat.

Deskripsi laluan

Jajaran 

Jalan Negeri Kedah K713, bermula di Kampung Hangus, di dalam kawasan pentadbiran Mukim Kupang, salah satu mukim dalam penyeliaan Daerah Baling; di simpang tiga Jalan Persekutuan 4 (Lebuhraya Timur Barat), yang bertindih dengan Jalan Negeri K171 (Jalan Kampung Iboi). Berdekatan dengan Sekolah Kebangsaan (SK) Syed Sheh, Kampung Jerai, ia melintasi sebatang sungai, iaitu Sungai Kupang, lalu membengkok ke selatan. Kira-kira dua kilometer dari hujung timur, ia akan bersimpang dengan Jalan Negeri K754 (Jalan Kampung Charok Kapas), di Kampung Charok Kapas. Seterusnya, ia akan melintasi anak sungai Sungai Tawar iaitu, Charok Rotan Emas, berdekatan dengan kampung yang mempunyai nama sungai yang sama, iaitu Kampung Charok Rotan Emas.

Jajaran dilanjutkan dengan melalui kawasan perhutanan, menelusuri Bukit Hijau dan Ladang Sungai Kelih. Ia akan melintasi sebatang sungai dari Sungai Tawar, iaitu Sungai Tawar Besar di Kampung Bukit Hijau. Sebelum jalan membengkok ke barat laut, Mukim Tawar akan bersempadan dengan Mukim Kupang di Kampung Bukit Hijau dan Kampung Tawar Besar. Bermula di sini, jalan raya akan melalui kawasan estet kelapa sawit dan tiada petempatan manusia sepanjang jalan raya ini, lalu tamat di simpang tiga Jalan Negeri K714 di Kampung Sungai Tawar. Sebahagian besar jajaran Jalan Negeri Kedah K713 terletak di Mukim Kupang, dan selebihnya di Mukim Tawar. Hampir kesemua bahagian jalan K713, jenis jalan raya yang diguna pakai ialah jalan raya tunggal dengan dua lorong, satu hala untuk satu lorong.

Nama 
Ia dikenali sebagai Jalan Kampung Bukit Hijau dan Jalan Bukit Hijau dalam kalangan penduduk setempat, namun nama yang telah diwartakan dalam Sistem Maklumat Rekod–Rekod Jalan Raya Malaysia (MARRIS) bagi Jalan Negeri Kedah K713 ialah Jalan Kampung Hangus–Ladang Sungai Tawar.

Senarai persimpangan 
Kesemua bahagian laluan negeri ini terletak di Daerah Baling, Kedah, Malaysia.

|-

Lihat juga 
 Senarai jalan negeri di Kedah

Rujukan 

713
Pengangkutan di Mukim Tawar
Pengangkutan di Mukim Kupang